ઓસ્કરે આર્જેન્ટિનામાં ન્યુટ્રિયાનો ઉછેર કરનાર ખેડુત બનવાની યોજના કદાચ અગાઉથી જ વિચારી રાખી હતી. ન્યુટ્રિયા નામના સાઉથ અમેરિકન દરિયાઈ ઊંદર તેની કિંમતી ચામડી માટે જાણીતા હતા. ઓસ્કરને લાગ્યું કે જે પ્રકારની આર્થિક તકોને કારણે ૧૯૩૯માં તે ક્રેકોવમાં સ્થાયી થઈ શક્યો હતો, એવી જ આર્થિક તકો તેને એટલાન્ટિક પાર પણ બોલાવી રહી હતી! એ પોતે તો હવે અકિંચન હતો. પરંતુ જોઇન્ટ ડિસ્ટ્રિબ્યૂશન કમિટિ નામના આંતરરાષ્ટ્રીય યહૂદી સંગઠનને યુદ્ધ દરમ્યાન ઓસ્કરે અહેવાલ મોકલ્યો હતો, અને તેમની પાસે ઓસ્કર વિશે જાણકારી પણ હતી. એ સંસ્થા ઓસ્કરને મદદ કરવા ઇચ્છતી હતી. ૧૯૪૯માં એમણે ઓસ્કરને રહેમ રાહે ૧૫૦૦૦ અમેરિકન ડૉલર ચૂકવ્યા હતા, અને સાથે-સાથે જોઇન્ટ એક્ઝિક્યુટિવ કાઉન્સિલના વાઇસ-ચેરમેન એમ. ડબ્લ્યુ. બેકલમેન દ્વારા સહી કરેલ પ્રમાણપત્ર પણ લખી આપ્યું હતું (“જેને લાગુ પડે તેમ હોય તેને”)! એ પ્રમાણપત્રમાં લખ્યું હતું કેઃ